BIBLIOTECA ESCOLAR VÍCTOR SÁENZ: May 2011\nPublicado por Mª Asunción García Álvarez ás 16:22 0 comentarios Ligazóns a esta publicación\nEn 2º curso encántanlles os tiburóns e decidiron que o seu Proxecto Documentais titularíase así: OS TIBURÓNS.\nPuxéronse mans á obra e investigando, investigando... mirade que morea de cousas aprenderon destes animais que tanto medo nos dan !.\nPublicado por Mª Asunción García Álvarez ás 16:20 0 comentarios Ligazóns a esta publicación\nEtiquetas: Mar, proxectos documentais, tiburóns\n....E seguen chegando novos proxectos documentais á nosa biblio. Esta vez, tócalle o turno aos alumnos de 5º que levan un tempo investigando sobre os Barcos de Pesca e están documentadísimos.\nAquí vos deixamos o seu estupendo traballo.\nPublicado por Mª Asunción García Álvarez ás 15:57 0 comentarios Ligazóns a esta publicación\nEtiquetas: barcos de pesca, cabaliños de mar, proxectos documentais\nE seguen chegando a nosa biblio os proxectos de investigación de todas as clases.\nAgora tócalle o turno a uns verdadeiros currantes.\nOs máis veteranos do cole, os rapaces e rapazas de 6º, dannos agora unha verdadeira lección sobre como se leva a cabo unha investigación documental.\nAquí tendes o seu magnífico traballo. Os que xa o lemos estamos seguros de que están sobradamente preparados para pasar á Secundaria sen ningún tipo de complexo.\nNo seu proxecto aprenderedes moitísimas cousas sobre OS OFICIOS DEDICADOS AO MAR: capitáns de barco, mariñeiros, redeiros, carpinteiros de ribeira, pescadores, mariscadores, fareiros, acuicultores, lonxeiros, conserveiros e mergulladores.\nMergulládevos no seu traballo xa veredes cantas cousas interesantes ides aprender!!!\nPublicado por Mª Asunción García Álvarez ás 10:33 0 comentarios Ligazóns a esta publicación\nEtiquetas: Mar, oficios do mar, proxectos documentais\nEn 1º temos uns verdadeiros expertos en CABALIÑOS DE MAR.\nLevaron a cabo unha laboriosa investigación sobre estes fermosos animaliños que viven no mar e que lles chamaban moito á atención. Son animais moi curiosos xa veredes.\nOs nosos pequenos investigadores explícanvos neste fermoso traballo cal foi o proceso que seguiron para recoller a información e para elaborar este dossier.\nPublicado por Mª Asunción García Álvarez ás 10:02 0 comentarios Ligazóns a esta publicación\nEtiquetas: cabaliños de mar, Mar, proxectos documentais\nOs alumnos de Infantil levan varios meses investigando sobre OS GOLFIÑOS. Recolleron unha chea de información, seleccionáronna e con ela elaboraron e editaron un fermoso libro que a partir de agora estará dispoñible para todos vos na biblioteca. Queredes ver o seu traballo??? Pois aquí o tedes:\nOpen publication - Free publishing - More delfines\nA partir de hoxe os seus autores irán por todas as clases a explicarvos todo o que eles aprenderon sobre os golfiños. Xa veredes!! Son uns auténticos expertos en Golfiños!!!!\nPublicado por Mª Asunción García Álvarez ás 17:30 0 comentarios Ligazóns a esta publicación\nEtiquetas: Mar, proxectos documentais\nPublicado por Mª Asunción García Álvarez ás 16:02 0 comentarios Ligazóns a esta publicación\nPublicado por Mª Asunción García Álvarez ás 01:22 0 comentarios Ligazóns a esta publicación\nGústanvos os barcos??? Aquí tedes as imaxes da exposición de maquetas de barcos que temos estes días no noso colexio. Levamos todo o curso traballando o tema do mar e conseguimos que nos deixaran estas preciosas maquetas para que toda a comunidade educativa as poida disfrutar. Cal vos gusta máis?\nPublicado por Mª Asunción García Álvarez ás 00:20 0 comentarios Ligazóns a esta publicación\nEtiquetas: exposición de barcos\nHoxe madruguei para deixarvos un regaliño fermoso!! Mirade este vídeo. Aposto a que vos vai a encantar. Trátase dun cuarteto de corda polaco que se chama MOZART GROUP e que traballan coa música clásica de un xeito moi divertido. Veredes como o pasedes pipa con eles!!!\nPublicado por Mª Asunción García Álvarez ás 08:20 0 comentarios Ligazóns a esta publicación\nHoxe estamos de festa: cebramos o DÍA DAS LETRA GALEGAS. Este ano está dedicado a Lois Pereiro. Levamos xa uns días celebrando estas datas e mañá iremos ao Centro Sociocultural da Picota para a entraga de premios do Certame Literario organizado polos Equipos de Normalización dos tres centros educativos do Concello de Mazaricos. Teremos algún gañador??? Que nervios!!! verdade??\nEste curso, entre os centros intregrados no PLAMBE, xurdiu esta fermosa iniciativa co motivo da celebración do Día das Letras Galegas.\nEste curso, co motivo desta celebración, entre os centros educativos intregrados no PLAMBE, xurdiu unha iniciativa fermosa chamada "SALVANDO AS NOSAS LETRAS"\nConsistía en escoller un libro, escrito na nosa lingua, que cada centro salvaría da destrución, tentando emular o que ocorría na obra cinematográfica de Ray Bradbury, "Fahrenheit 451".\nCon esta actividade preténmos difundir a idea de que é imposible destruír a nosa literatura e os valores que se transmite se somos quen de conseguir que forme parte de nós para sempre.\nO noso cole participou nesta inciativa e queremos darvos a coñecer neste día tan especial, este precioso traballo, cheo de simbolismo, que pon en valor a nosa literatura e que une esforzos a prol das nosas letras e da nosa cultura.\nOs nosos parabéns a todos os centros que participaron connosco neste traballo e sobre todo a Xarela (Escola Unitaria de Vide) e a Mª Dolores (IES Luis Seoane de Pontevedra), as mestras que recolleron o traballo de todos os colexios, a Jaime Eizaguirre que deseñou os carteis e a todas aquelas outras persoas que, desinteresadamente, colaboraron, organizaron e coordinaron, conseguindo este espléndido resultado.\nEstes son os libros "salvados" polos centros na etapa de Educación Infantil:\nE estes, os libros "salvados" polos centros na etapa de Educación Primaria:\nE esta é a escolma de libros "salvados" polos centros na etapa de Educación Secundaria. Tamén se inclúen os libros "salvados" por Persoeiros da Cultura Galega.\nBueno, e xa para rematar, por hoxe claro, imosvos deixar cun pouquiño de música. Trátase dunha versión do tema "Ti es dos meus" realizada polos alumnos/as de música de 2º de Bacharalato do IES Salvaterra do Miño para participar na iniciativa do Galego Lab (http://www.galegolab.org/) "Agasallo sincronizado para o mundo. Un saúdo para eles dende aquí.\nPublicado por Mª Asunción García Álvarez ás 21:49 0 comentarios Ligazóns a esta publicación\nO martes 10 recibimos na biblio a visita do ilustrador vigués ABRAHAM CARREIRO, dentro das actividades dirixidas á promoción da lectura e da creatividade. Abraham debuxou aos personaxes dos seus libros e logo deunos unha pequena clase de debuxo na que nos falou de como se deseña un personaxe, das expresións corporais, das expresións faciais e de todo o que ten que ver co proceso de ilustración dun libro.\nAinda que os nosos rapaces e rapazas se fartaron de facerlle preguntas sobre o seu traballo, si pinchades AQUÍ podedes ler, unha entrevista que lle fixeron os rapaces doutro colexio e AQUÍ outra máis\nAbraham tamén nos deuxou os seus debuxos firmados e dedicados para o noso cole e por suposto firmou moitos autógrafos aos rapaces e rapazas máis interesados. Incluso se prestou a debuxar á nosa Rosiña.\nAquí tedes o resumo en imaxes da súa visita.\nEtiquetas: ilustradores, visitas de ilustradores.\nPor fín, hoxe sacaron a noticia da inauguración na Voz de Galicia. Pinchade na imaxe se queredes lela.\nXa por último e para acabar de pasar páxina no tema da inauguración, aquí tedes un Resumo Fotográfico cun pouquiño de música. Esperamos que vos guste.\nQueremos dar as grazas desde aquí ao noso xefe de estudos, David, por renunciar a disfrutar do momento e realizar esta bonita reportaxe fotográfica.\nPublicado por Mª Asunción García Álvarez ás 18:57 0 comentarios Ligazóns a esta publicación\nEtiquetas: inauguración da biblio\nComo ben sabedes, este ano o Día das Letras Galegas está adicado ao poeta Lois Pereiro. No Equipo de Biblioteca estivemos recompilando unha chea de recursos para traballar nas aulas. Pincha no debuxo para acceder a eles.\nTamén atoparás un acceso permanente a esta páxina no menú de navegación do panel lateral.\nSacádelle todo o partido que poidades ás actividades e disfrutade dos vídeos.\nPublicado por Mª Asunción García Álvarez ás 15:12 0 comentarios Ligazóns a esta publicación\nEtiquetas: Letras Galegas 2011, Recursos Lois Pereiro\nCHARLA DE ANGEL CARRACEDO SOBRE O FONDO MARIÑO PARA O ALUMNADO\nPara rematar este día tan importante para nós, D. Ángel Carracedo ofreceu unha charla na biblioteca para os nenos e nenas de Infantil e Primaria, na que proxectou diapositivas feitas por el mesmo do fondo mariño, pois este curso estamos traballando nun proxecto interdisciplinar sobre o mar como tema central. Angel é un gran apaixonado do mar e un experto mergullador. E así, entre preguntas inxeniosas e caras de asombro dos nenos contemplar esas marabillosas fotografías, e ante as cariñosas explicacións do noso persoeiro, rematou un día tan intenso como emocionante.\nPublicado por Mª Asunción García Álvarez ás 14:44 0 comentarios Ligazóns a esta publicación\nEtiquetas: charla de D. Angel Carracedo, inauguración da biblio, Mar\nCHARLA DE D. ANGEL CARRACEDO SOBRE OS SEUS TRABALLOS DE INVESTIGACIÓN\nDespois de inaugurar a nosa biblioteca D. Angel Carracedo tivo a ben ofrecernos unha charla para os adultos (mentres os rapaces comían) na que falou dos seus actuais traballos de investigación xenética centrados nos campos da Xustiza e da Medicina Clínica. Os asistentes quedamos abraiados escoitando como un científico con tanto prestixio internacional era capaz de explicar o seu traballo cunhas palabras tan sinxelas que todos eramos capaces de comprender deixándonos a todos a sensación de querer estar escotándoo todo o día!!\nComo sabemos que foi moita a xente que quería estar connosco este día e escoitar a Angel pero as súas responsabilidades laborales llo impediron, co permiso do Dr. Carracedo, aquí tedes os vídeos da súa charla.\nPublicado por Mª Asunción García Álvarez ás 08:16 0 comentarios Ligazóns a esta publicación\nEtiquetas: charla de D. Angel Carracedo, ciencia, inauguración da biblio, xenética\nQueríamos compartir con todos vos este acto tan importante para a nosa comunidade educativa e agradecervos outra vez a todos os que contribuistes co voso graniño de area a que o noso soño se fixese realidade. Aquí vai a nosa crónica:\n10:00 Comeza a xornada lectiva e estamos todos nerviosísimos.\n11:20 Chega o noso Inspector D. Eduardo Fernández e mantemos unha pequena reunión con el.\n11:30 Chega D. Angel María Carracedo o noso invitado máis especial.\n12:20 Comezan a chegar os invitados.\n12:45 Os rapaces trasládanse á biblioteca. Os adultos esperan fora.\n12:50 Comeza o acto coa actuación:\nRaúl Paris (6º curso) comeza a tocar a gaita. Despois dos aplausos e cando comeza a interpretar o seu segundo tema os asistentes adultos comezan a entrar na biblioteca. Seguidamente, a tamén alumna 6º curso Araceli Nieto canta o tema "Alecrín" á capela. O público emociónase e aplaude.\nA continuación, Julia Pereira, alumna de 2º curso, da lectura a un poema de Pablo Albo.\nDespois dos aplausos dos asistentes, o noso director D. José Javier Sánchez iniciou o seu discurso no que agradeceu a asistencia de todos os presentes e a labor de todos aqueles que fixeron que esta biblioteca chegara a ser o que é hoxe en día.\nO noso Inspector D. Eduardo Fernández tamén quixo contribuir cunhas palabras nas valorou o gran esforzo realizado pola nosa Comunidade Educativa e destacou a importancia de biblioteca como centro neurálxico do colexio. Quixo tamén desculpar a presencia da Xefa Territorial e do Inspector Xefe que non puideron estar connosco moi ao seu pesar.\nTocáballe a quenda ao gran progragonista do día, D. Angel Mª Carracedo Álvarez, recoñecido xenetista, investigador e catedrático de Medicina Legala da U.S.C. que nos ofreceu un discurso tan cercano que nos emocionou dun xeito intenso. Ademáis anunciounos que donaría a nosa biblioteca un lote de libros infantis da súa biblioteca persoal.\nA continuación descubriu unha placa conmemorativa e Rubén de Infantil de 5 anos fíxolle entrega dun agasallo do centro, que lle fixo moita ilusión. A continuación, e para rematar o acto, D. Ángel firmou no Libro de visitas da nosa biblioteca quedando así inmortalizado o seu paso polo noso centro.\nNo noso Libro de visitas firmaron tamén algunhas outras persoas importantes para nós que se deron cita neste evento.\nPublicado por Mª Asunción García Álvarez ás 23:47 4 comentarios Ligazóns a esta publicación\nSon Rosiña e quero darvos unha noticia moi importante!!!\nO mércores día 4 imos celebrar a INAUGURACIÓN DA NOSA BIBLIO.\nÁs 12:45 tendes que estar todos preparados/as pois imos recibir á visita dunha persoa moi importante.\nChámase ANGEL MARÍA CARRACEDO ALVAREZe é un dos xenetistas máis importantes do noso pais.\nTen unha chea de títulos. Mirade para aquí:\n-Catedrático de Medicina Legal de la Universidad de Santiago de Compostela\n-Director do Instituto de Medicina Legal\n-Director da Fundación Pública Galega de Medicina Xenómica\n-Director do Centro Nacional de Genotipado\n-Presidente da Sociedade Internacional de Xenética Forense\nE tamén lle deron premios tan importantes como:\n-Premio Rey Jaime I en Investigación Médica\n-Premio Galien 2010 á mellor labor investigadora\nPois este señor tan importante que sempre está investigando e viaxando por medio mundo decidiu que a nosa biblio tamén era importante e quixo vir a celebrar connosco a súa Inauguración. Ademais aproveitaremos para que nos conte cousas do seu traballo e tamén sobre o tema do noso proxecto deste ano: o mar. Ao Dr. Carracedo encántalle o mar e quere compartir connosco os seus coñecementos.\nTambién lle dará unha charla a todos os adultos que se queiran acercar para escoitalo (á 13:30): mestres, pais, veciños e demás invitados.\nTamén contaremos coa visita de algunhas Autoridades (persoeiros da Consellería de Educación e do Concello) e de outros invitados.\nEstou un pouquiño nerviosa e superemocionada!!!!\nLEMBRADE ESTADES TODOS INVITADOS Á FESTA!!!\nPublicado por Mª Asunción García Álvarez ás 08:32 1 comentarios Ligazóns a esta publicación\nO mércores 27, dentro das actividades organizadas para celebrar a conmemoriación do DÍA DO LIBRO recibimos de novo na biblio a visita do CONTACONTOS IAGO LÓPEZ (por xentileza da Editorial Xerais). Cargado co "seu cubo máxico" de onde sempre saca unha historia preparada para atraparnos, Iago volveu a engaiolarnos cas aventuras dunha nena chamada Alba. Queredes velas fotos??\nPublicado por Mª Asunción García Álvarez ás 08:07 0 comentarios Ligazóns a esta publicación\nPublicado por Mª Asunción García Álvarez ás 22:26 0 comentarios Ligazóns a esta publicación\nDÍA DAS LETRAS GALEGAS 2011: SALVANDO AS NOSAS LET...


Con carácter xeral, poderán subvencionarse os gastos necesarios para cumprir coa finalidade do proxecto, sempre que o seu valor non exceda ao do valor normal de mercado.\nA construción, adquisición e mellora de inmobles (límite do 50% do total dos gastos subvencionables).\nA adquisición de terreos (límite do 10% do total dos gastos subvencionables).\nA adquisición de maquinaria e equipamento novos, os gastos en arrendamentos financeiros con opción de compra de adquisición de activos subvencionables.\nInvestimentos intanxibles como: a adquisición e o desenvolvemento de programas informáticos, creación de páxinas web, estudos e publicacións.\nCustes xerais: honorarios de arquitectos, enxeñeiros e asesores, honorarios relativos ao asesoramento sobre a sustentabilidade económica e ambiental, incluídos os estudos de viabilidade (límite do 12% do total dos gastos subvencionables).\nGastos notariais e rexistrais derivados do inicio da actividade prevista no proxecto, a adquisición de patentes e licenzas, dereitos de autor e marcas rexistradas.\nA suma dos gastos sinalados neste apartado f) xunto coa suma dos gastos en custes xerais sinalados no apartado anterior e); non poderá superar o 20% do conxunto dos gastos subvencionables do proxecto.\nMedios e equipos de transporte.\nCon carácter xeral, non son subvencionables os seguintes gastos:\nOs investimentos de reparación e mantemento das instalacións, a reposición ou simple substitución de equipamento e maquinaria.\nO IVE recuperable, os demais impostos indirectos que sexan susceptibles de recuperación ou compensación, e os impostos persoais sobre a renda.\nOs gastos de funcionamento da operación subvencionada e material funxible en xeral.\nMaquinaria, equipamento e materiais de segunda man.\nA execución por medios propios, o traballo voluntario non remunerado ou man de obra propia, e os materiais de igual procedencia.\nOs intereses debedores das contas bancarias.\nOs investimentos realizados con carácter previo á presentación da solicitude de axuda, coa excepción dos custes xerais vinculados a gastos de investimento.\nOs investimentos que substitúan a outros que fosen financiados polo fondo Feader ou outro fondo comunitario e non transcorresen, polo menos, 5 anos, contados dende a data da realización do investimento.\nOs investimentos de reforma ou rehabilitación de inmobles cuxa construción ou adquisición sexa financiada polo fondo Feader ou outro fondo comunitario e non transcorresen polo menos 5 anos contados dende a data da realización do investimento.\nOs xuros, recargas, multas coercitivas e sancións administrativas.\nOs gastos de procedementos xudiciais.\nA compra de dereitos de produción agraria, animais e plantas anuais e a súa plantación en investimentos no sector agrario.\nOs conceptos de “gastos xerais” e “beneficio industrial”, agás nos proxectos de promoción pública cando estas partidas formen parte do prezo de licitación de acordo coa normativa de contratación administrativa.\nQuedan excluídos aqueles investimentos promovidos polas entidades públicas locais relacionados coa prestación dos servizos enumerados no artigo 26 da Lei 7/1985, do 2 de abril, reguladora das bases do réxime local, así como os servizos esenciais para os que o artigo 86 da citada lei declara a reserva a favor das entidades públicas locais e os de prestación mínima previstos no artigo 81 da Lei 5/1997, do 22 de xullo, de Administración Local de Galicia.\nOs proxectos de sinalización territorial.\nInvestimentos non relacionados directamente coas actividades desenvolvidas polo solicitante, e as obras de simple ornamentación.\nOs gastos financeiros producidos como consecuencia do investimento.\nzebbkzdf ¡Ayúdenos a prevenir SPAM!


Aprazamento do pago | Galicia Digital\nAprazamento do pago\nGalicia estaba necesitando un goberno amigo, e agora o que se vai formar en Madrid enténdese que o vai ser aínda que os amigos non poidan ser garantía de decidir como nos gustaria que o fixesen.\nO goberno amigo de Madrid vai ter que decidir en numerosas cuestións que Galicia ten pendientes, empezando polas diversas obras en marcha que precisan de continuidade ou aceleración, e rematando polo aprazamento interesado pola Xunta da devolución que o goberno autonómico ten que facer ao estatal por non terse\ncalculado axeitadamente as cantidades que Galicia debía percibir como participación nos impostos de percepción nacional.\nCo goberno anterior non pareceu haber sintonía favorable para conseguir un aprazamento razonable e necesario nesta devolución, que nos chega no peor momento económico. Pero xa que se vai producir o cambio de cor de goberno co previsible cambio tamén dos enfoques políticos e económicos, a Galicia neste momento quédalle a esperanza  fundada ou non- de que o novo goberno se pronuncie favorablemente sobre o aprazamento da devolución.\nPolo momento o presidente in pectore, Mariano Rajoy, non se ten pronunciado loxicamente sobre o tema. Que estas cousas deben ser estudiadas detidamente e en base a todos os datos de que poida disponerse. Pero xa que un novo tempo se abre, deixemos paso á esperanza de que Galicia non se vai ver apretada económicamente no momento en que precisa todas as axudas posibles. E este aprazamento sería unha axuda perfecta.


Servizo de Atención á Cidadanía (SAC)\nPréstase á cidadanía mediante:\nAtención Presencial (en horario de 8:30 a 14 horas): Oficina Municipal de Atención Cidadá: Rúa Madrid Nº 1\nLiña Telefónica: 986 720 075\nPáxina Web: www.sanxenxo.es\nO Concello modernizou os seus sistemas de información incorporando tecnoloxías que permitan aproximar á cidadanía a xestión municipal coa prestación dun servizo de información de maior calidade e acorde coa sociedade actual.\nEn definitiva, trátase de atender aquelas consultas que os cidadáns formulen á Administración, satisfacer a demanda de información de diversa índole, asesorarlles en canto á obtención dos diversos servizos municipais, xestionar calquera anomalía ou incidencia sobre iluminación pública, mobiliario urbano, rede de sumidoiros, colectores de lixo, parques e xardíns, papeleiras, pavimentos, recollida de mobles, etc. e tramitar as súas queixas e/ou suxestións, proporcionándolles un trato directo e persoalizado.\nO SAC proporciónalle a tramitación da súa consulta ou reclamación de forma electrónica desde aquí.\nQUEIXA, SUXESTIÓN, RECLAMACIÓN OU FELICITACIÓN\nEste formulario permite recoñecer o nivel de calidade co que se prestan os servizos públicos do noso Concello e as necesidades dos cidadáns e as cidadás de Sanxenxo, ofrecéndonos a oportunidade de mellorar continuamente. O departamento de destino xestionará a incidencia no prazo máis breve posible.\nNon terá en ningún caso a cualificación de recurso administrativo nin a súa imposición paralizará os prazos establecidos para iso na normativa vixente. Tampouco condiciona, de ningún xeito, o exercicio das restantes accións ou dereitos que, de conformidade coa normativa reguladora de cada procedemento, poidan exercitar os/as que figuren nel como interesados/as (art.º 24 RD 208/96).\nQueixa, suxerencia, reclamación, felicitación\nOs datos recollidos serán incluídos no ficheiro QUEIXAS E SUXESTIÓNS, cuxa finalidade é a xestión e seguimento de datos de carácter persoal ou colectivo relacionados co Concello de Sanxenxo, responsable do mesmo.


Un veciño de Porriño demanda o arranxo das fochancas plantando nelas flores | Noticias de Galicia | CRTVG\nPublicado o 14/11/2019 12:52\nContámoslles agora a curiosa e florida iniciativa dun veciño do Porriño. Decidiu plantar flores nas fochancas que hai en Pontellas, onde reside. Quere denunciar así o mal estado das estradas nesta parroquia, demandar o seu arranxo e, de paso, sinalizar os fochos para impedir accidentes.\nMilleiros de persoas aplaudiron a súa iniciativa nas redes sociais e xa recibe chamadas de afectados doutras parroquias. E é que a fórmula "flores contra as fochancas" parece dar resultado.\nUnha focha no seu barrio provocoulle a José danos no coche e, para que a outros veciños non lle pasara, decidiu sinalizala con plantas.\nCon estas plantacións pretende denunciar o mal estado das estradas da súa parroquia e esixir ao Concello o seu arranxo. A iniciativa converteuse nun éxito e algunhas fochas xa foron reparadas.\nJosé sabe que a vida desta plantas non será moi longa. Porén agarda que pague a pena e pronto poida deixar de facer fochos floridos en Pontellas.


Abertas as inscricións para Fórum Gastronómico A Coruña 2017\nHome / Actualidade / Abertas as inscricións para Fórum Gastronómico A Coruña 2017\n7 Febreiro, 2017 · in Actualidade\nA sexta edición do Fórum Gastronómico en Galicia repite na Coruña do 12 ao 14 de marzo no recinto feiral de ExpoCoruña\nO programa de actividades terá como eixo central a nova cociña galega, que nesta edición adquirirá un gran protagonismo. Máis de sesenta cociñeiros de Galicia pasarán polo auditorio e os talleres do Fórum. Entre moitos outros, destacan Pepe Solla (Solla), Javier Olleros (Culler de Pau), Luis Veira (Árbore da Veira), Iván Domínguez (Alborada) ou os colectivos Coruña Cociña e Grupo Nove.\nTampouco faltarán á cita novas promesas galegas como Alberto Lareo (Manso), Alberto Cruz (Landua), Carlos Javier González (Merenzao), Diego López (La Molinera) ou Nacho Rodríguez (Gastromanía).\nComo novidade, este ano realizaranse sesións monográficas de especialización dunha tarde de duración, concretamente unha de peixes e unha de carnes. Ademais, no novo espazo chamado Ágora, os protagonistas serán os oficios alimentarios e os artesáns. Ofreceranse sesións de 40 minutos que, do mesmo xeito que os talleres, inclúen degustación e requiren inscrición previa. Os protagonistas, neste caso, serán o pan, o queixo, a chacinería, o mar ou a coctelería.\nO Fórum Viño terá o privilexio de contar, entre outros, cunha sesión inédita de Josep Roca, o mellor sumiller do mundo (O Celler de Can Roca), con sesións a cargo do catador Xoan Cannas (Instituto Galego do Viño), do especialista en viños de Xerez, José Ferrer, e tamén Luís Paadín. O servicio de sala contará cunha sesión especial a cargo de Juan Mediavilla, Amaranta Rodríguez (Culler de Pau) e Abel Valverde (Santceloni).\nNo programa do Fórum Gastronómico A Coruña 2017 non faltarán os premios e concursos. Entregaranse os Premios Picadillo, en recoñecemento á traxectoria profesional de cociñeiros, enólogos, responsables de sala, produtores e divulgadores da cultura culinaria galega, e os Premios InnoFórum, que son un recoñecemento á innovación na gastronomía. Contarán con tres categorías: produto máis innovador, packaging máis creativo e sabor máis orixinal.\nTags: fórum gastronómico, Gastronomía A Coruña\n← A D.O. Ribeiro busca dar o salto a Estados Unidos\nA Feira do Cocido de Lalín, da man da D.O. Monterrei →


América Latina: Entre o “proteccionismo” de Trump e o “librecambismo” neoliberal - CIG: Confederación Intersindical Galega\n13 Abril 2021 03:44\nAmérica Latina: Entre o “proteccionismo” de Trump e o “librecambismo” neoliberal\nGonzalo Fernández Ortiz de Zárate e Juan Hernández Zubizarreta - 19 Mai 2017\nA axenda de Trump, xa desde a súa xénese, en ningún caso pode entenderse como unha proposta contrahexemónica nin alternativa, xa que tampouco ofrece resposta ningunha á crise do capitalismo, ao colapso ecolóxico, nin ao conxunto de dominacións de clase, xénero e raza/etnia vinculados a este. Tampouco o pretende\nTrump non é un tolo, nin un estraño erro do sistema. Ao contrario, representa fielmente os valores do devandito sistema, pero desde postulados diferen-tes aos hexemónicos tras o estouro financeiro de 2008. O que o actual presidente de Estados Unidos promove é unha nova axenda en defensa do capital, nun incerto contexto marcado pola crise.\nXustificamos esta afirmación tras analizar os principais puntos da proposta política de Trump, incidindo de xeito específico na súa postura sobre a nova vaga de tratados e acordos rexionais e globais á que parece opoñerse. Até o momento, esta vaga formulábase como o fito fundamental mediante o cal os grandes poderes político-económicos pretendían enfrontar o crash global, proxectando un mercado mundial unificado en favor das empresas transnacionais, libre de trabas e seguro para o investimento e o comercio. Porén, esta aposta agora está en dúbida, e Trump participa activamente do seu cuestionamento. Asistimos, entón, a un verdadeiro cambio de estratexia nunha anovada disputa entre proteccionismo e librecambismo? Ou simplemente se trata dunha nova versión da mesma lóxica capitalista pero fundamentada nunha axenda distinta, xurdida do deslexitimado proxecto universalista dun mercado global autorregulado?\nEsta última é a tese que mantemos. Entendemos, nesta liña, que Trump non só non é un accidente -nin moito menos un axente contrahexemónico-, senón que mesmo puidese representar a punta de lanza do capitalismo que se nos vén enriba. Iso obríganos ás esquerdas e aos movementos sociais a realizar un diagnóstico atinado da situación, evitando caer na trampa do mediático debate entre un proteccionismo reaccionario e un librecambismo neoliberal e supostamente progresista, ambos de funestas consecuencias para as maiorías sociais e para o planeta no seu conxunto. Así, fronte á elección entre dous monstros, temos que nos comprometer coa construción de relatos e axendas políticas alternativas e propias -tamén en comercio e investimento internacional- que confronten co conxunto de axendas capitalistas en disputa, desde parámetros antagónicos e desde o posicionamento radical que esixe o momento.\nTrump na disputa de axendas en defensa do capital\nVivimos momentos de gran incerteza dos que Trump non é causa, senón máis ben síntoma e consecuencia. A devandita incerteza ten a súa orixe, ao noso ver, en dous grandes nós aos que o sistema vixente parece non atopar resposta.\nPor unha banda, o capitalismo evidencia serias limitacións para iniciar unha nova fase expansiva de crecemento económico que xere un círculo virtuoso de produtividade, rendibilidade, investimento, emprego e consumo. Neste sentido, a propia OCDE prognostica un lánguido desempeño económico global ata 2060 (OCDE, 2014), o que reforza a idea de que cada vez é máis complicado reproducir o fluxo do inxente excedente xerado por un sistema financeirizado, sobrecomplexizado e desregulado, ademais nun marco de austeridade e grandes desigualdades estruturais. Neste contexto, visualízanse con maior nitidez as contradicións dun sistema incapaz de poñer en marcha unha revolución tecnolóxica con potencialidade para impulsar un círculo virtuoso como o antes citado. Si a aposta, neste sentido, é a automatización e a robótica, non hai seguridade algunha de que esta teña unha incidencia xeneralizada sobre a produtividade do conxunto do tecido económico global. Ata existen serias dúbidas sobre si o hipotético saldo de empregos deste proceso sería negativo e non positivo, destruíndo máis emprego que o que se puidese crear, tal e como sinala a UNCTAD (2016). En todo caso, máis aló do debate sobre si o capitalismo é capaz de reinventarse de novo nun contexto de profundas limitacións, si que podemos afirmar tallantemente que este afronta grandes dificultades no curto, medio e longo prazo, o que nos aboca a décadas de forte inestabilidade.\nPero, doutra banda, aos problemas do sistema económico para reproducirse úneselle un segundo elemento xerador de incerteza, que non é senón o gravísimo colapso ecolóxico que se aproxima. Trátase, en palabras de Tanuro (2015), dunha catástrofe silenciosa provocada polo cambio climático -ante o cal o goberno Trump parece manter unha postura negacionista- e polo esgotamento das tres fontes de enerxía fósil sobre as que se asentou o patrón de desenvolvemento desde a Segunda Guerra Mundial: o petróleo, o gas e o carbón. Si o petróleo xa alcanzou o seu pico, o carbón e o gas farano nas próximas décadas, tratándose de recursos -sobre todo, o petróleo- imposibles de ser substituídos por outros, renovables ou non, debido a unha capacidade de transporte, almacenamento, múltiples usos e alta densidade enerxética sen igual. Xa que logo enfrontámonos, si ou si, a unha redución da base material sobre a que opera a nosa sociedade global e, en consecuencia, a unha profunda transformación das fórmulas hexemónicas de produción, consumo e organización social.\nVinculando ambos os procesos -límites do capitalismo e colapso ecolóxico-, explicítase a gravidade do momento presente. Falamos así dun contexto complexo e incerto, no que a hipotética superación do primeiro dos procesos non faría senón afondar a catástrofe ecolóxica, mentres que enfrontar de xeito taxativo o segundo esixiría descentrar o capital e os mercados como valores hexemónicos e, xa que logo, transcender completamente o modelo civilizatorio articulado en torno ao capitalismo. O piso móvesenos a todos e todas e, queirámolo ou non, avecíñanse grandes cambios, nun ou outro sentido. Asistimos xa que logo a unha fase histórica especialmente crítica, marcada pola crise do capital e polo conflito deste coa vida mesma, dando lugar a un recruamento da disputa de axendas e suxeitos. E non falamos só da confrontación de quen defende a vida fronte á lameira ao que nos conduce o capital, senón tamén entre quen pretende manter o statu quo capitalista, pero desde parámetros diferentes aos actualmente hexemónicos.\nÉ aí, nesa disputa múltiple e aberta, onde na nosa opinión hai que situar e entender o fenómeno Trump. Por suposto, non como unha alternativa ao proxecto civilizatorio -xa que non ofrece solución ningunha nin á crise global do capital nin ao colapso ecolóxico- senón máis ben como o intento de rescatar os seus valores ante a crecente deslexitimación da até o de agora axenda hexemónica do capital, que denominamos “capitalismo universalista”. Trataríase entón dunha aposta política -non fortuíta nin descontextualizada- para responder ao descrédito que acumula a devandita axenda, formulando unha nova versión mellor adaptada a un anovado contexto no que a torta económica dos beneficios non vai medrar, e xa que logo non vai alcanzar para alimentar a todos os capitais.\nNeste sentido afirmamos que Trump postúlase desde a ruptura co capitalismo universalista, proxecto deseñado a partir da Segunda Guerra Mundial e consolidado durante o proceso de globalización neoliberal. E é que este se sustentou sobre dous alicerces fundamentais: en primeiro lugar, a aposta por un mercado único global e autorregulado -ou polo menos conformado por grandes bloques económicos que colaboran entre si, a través de pactos entre diferentes capitais-, que garanta o comercio e a seguridade dos investimentos a nivel planetario; en segundo termo, un modelo de gobernanza política sustentado sobre un relato de democracia formal, respecto aos dereitos humanos e defensa da diversidade e a multiculturalidade, edificado sobre unha estrutura multilateral para ese efecto.\nPrecisamente, é a nova vaga de tratados rexionais e globais de comercio e investimento (TPP, TTIP, CETA, TISA, múltiples acordos bilaterais) a que pretendía implantar definitivamente o devandito proxecto universalista tras o crash de 2008, nun transvasamento definitivo de poder ás grandes empresas transnacionais. Deste xeito, a súa aprobación significaría a construción dun mercado case único -ao que posteriormente obrigarían a China a sumarse -no que se eliminarían todos os atrancos ao comercio e o investimento. Para garantilo, institucionalizaríase a nivel global a converxencia regulatoria á baixa en protección social e ambiental a partir de novos órganos supraestatais de decisión afastados da vontade popular, así como a implantación dunha lex mercatoria (Hernández e Ramiro, 2015) baseada en tribunais privados de arbitraxe, nos que as corporacións teñen a capacidade de denunciar as institucións públicas se estas ameazan os seus beneficios.\nPero este proxecto sofre hoxe en día un crecente descrédito. Para empezar, faise evidente a súa contradición interna, xa que o seu primeiro alicerce -o mercado autorregulado- é incompatíbel co segundo -democracia e dereitos-, como poñen de manifesto a crise civilizatoria e a ofensiva que os tratados lanzan mesmo contra institucións clásicas da democracia liberal-representativa, como o poder lexislativo e xudicial, abocándonos a unha especie de feudalismo global. Trátase, polo tanto, dun proxecto imposíbel de levar á práctica de xeito integral, máxime nun contexto de límites de reprodución sistémica como o que atravesamos. Ademais, a construción dun mercado universal concentra todos os seus beneficios nuns poucos, mentres que as grandes maiorías sociais se ven abocadas ao desemprego, a precariedade, a exclusión e, en definitiva, a múltiples e diversas fórmulas de dominación.\nDeste xeito, vemos como un proxecto retoricamente universalista, progresista e pacifista, na súa pretensión de desarraigar a dimensión económica do resto de variábeis sociais, políticas e culturais a partir da constitución dun mercado global autorregulado, acaba explotando á vasta e diversa clase traballadora e amputando os mínimos resortes democráticos no altar do devandito mercado. Karl Polanyi, na súa certeira análise realizada hai oito décadas, xa alertou sobre estes intentos de desarraigamento, situando no patrón ouro e no impulso universalista do capital a xénese das guerras mundiais e os fascismos que devastaron a primeira metade do século XX (Polanyi, 2007).\nPero esta deslexitimación do capitalismo universalista non é só evidente para as propostas emancipadoras en defensa da vida. Tamén o é para quen avoga por unha redefinición do statu quo, polos mesmos valores que impregnan o modelo civilizatorio vixente, adaptado a novas formas de explotación. Estes constatan, por unha banda, como este modelo universalista rompeu os consensos ou pactos nacionais entre capital e traballo conforme a diferentes formulacións do Estado do benestar -fundamentalmente no Norte Global, que é onde estes se permitiron-, sen ofrecer alternativa ningunha ás lóxicas de deslocalización, terceirización, desinvestimento interno, desemprego e precariedade. E, por outra banda, consideran que a delegación de soberanía nacional a órganos supraestatais, propia da lóxica dos acordos e tratados rexionais e globais, impide o desenvolvemento de políticas autónomas e constrinxe as capacidades económicas dos capitais propios ao obrigar a pactar cos foráneos desde un prisma multilateral, cedendo así necesariamente poder.\nXa que logo, non todos os capitais teñen expectativas positivas no modelo de capitalismo que representa a nova vaga de tratados, máxime nun contexto de redución da torta e sen visos de crecer. Debido a iso, certos capitais -sobre todo os que nacen no Norte Global, e que acumulan, polo tanto, poder de negociación- apostan por ampliar o seu anaco de torta fronte a outros, transitando do universalismo á guerra económica. Dáse así a posibilidade de impulsar un relato e unha axenda que prime a defensa dos capitais nacionais; que limite o custo da aposta global; que integre na súa base política non só o capital nacional, senón tamén parte da clase traballadora ávida de recuperar investimento e emprego, que foi desprezada polas elites beneficiadas pola globalización; que, finalmente, confronte aínda retoricamente coas devanditas elites desde unha ofensiva contra o seu imaxinario liberal e progresista (dereitos e liberdades fundamentais, igualdade de oportunidades, diversidade sexual, protección do medio...), situando o debate político nunha guerra entre pobres, contra o outro, centrado especialmente na migración como fenómeno directamente vinculado á globalización e os seus efectos.\nEste é o magma no que xorde Trump. E non é estraño que o faga nunha potencia en decadencia como Estados Unidos, con capacidades e forza para desenvolver unha estratexia unilateral de guerra económica, malia as consecuencias que esta poida ter a nivel global. En todo caso, constatamos como a axenda de Trump, xa desde a súa xénese, en ningún caso pode entenderse como unha proposta contrahexemónica nin alternativa, xa que tampouco ofrece resposta ningunha á crise do capitalismo, ao colapso ecolóxico, nin ao conxunto de dominacións de clase, xénero e raza/etnia vinculados a este. Tampouco o pretende. Máis ben, trátase dunha proposta que, ante a redución da torta e allea aos retos globais, pretende utilizar todos os resortes ao seu alcance para se apropiar do maior anaco posíbel desta para os capitais propios.\nA axenda Trump: outros tratados para outro capitalismo\nA vitoria de Trump alicérzase, ademais de no singular sistema electoral estadounidense, nunha lectura acaída da crise de deslexitimación do capitalismo universalista. Postúlase así como un candidato enfrontado ás elites beneficiadas pola globalización neoliberal, defendendo a recuperación do papel de potencia mundial de EE UU, a reversión dos grandes desbalances macroeconómicos comerciais e de débeda, e o inicio dunha nova versión dun New Deal en descomposición, a partir de certa recuperación do mercado interno, o investimento e o emprego. Sitúa a progresía do Partido Demócrata -e a algúns movementos sociais máis preocupados polo recoñecemento que pola redistribución e a alianza popular- no bando universalista e neoliberal, e constrúe unha base política que une capitais e sectores populares diversos, que nin moito menos está conformada unicamente polo precariado branco do centro do país (Davis, 2017).\nAínda que aínda é cedo para coñecer en profundidade a proposta política dun goberno Trump recentemente estreado, si que estamos polo menos en disposición de esbozar cales son as liñas mestras da súa axenda. Esta estrutúrase arredor do lema America first (“América primeiro”), en total concordancia co esgrimido anteriormente sobre a apropiación da maior parte posíbel da torta global e a crítica ao capitalismo universalista. Este é o principio fundador da súa ollada política, que se desenvolve e concreta en tres grandes fitos:\nGuerra económica: Trump ve na guerra económica contra a UE e China a mellor vía para defender os seus capitais, reverter os desbalances macroeconómicos e tratar de xerar un novo pacto interclasista desde a recuperación de certo investimento e emprego. Para iso promove un programa económico que se sostén, de entrada, nunha desregulación fiscal e financeira interna (Lorente, 2017). No primeiro dos casos o obxectivo é ampliar as capacidades das empresas estadounidenses; no segundo, preténdese levantar as restricións establecidas por Obama ante a burbulla financeira de 2008, para crear novo diñeiro -especulativo- con base na primacía internacional do dólar, como soporte para o financiamento do conxunto do proxecto económico. Desenvolvendo, deste xeito, unha alternativa a China como compradora da débeda estadounidense -nova compra á que esta se podería negar se recrúa a guerra económica- e afondar, ademais, na mellora da posición da banca norteamericana fronte ao fráxil sistema financeiro europeo.\nAo mesmo tempo, o seu programa económico susténtase sobre o aumento dos aranceis para os produtos provenientes da UE e China, favorecendo así a certos sectores especialmente castigados polas importacións foráneas. E aposta por relocalizar fases do proceso industrial dentro do país, para xerar novo investimento e emprego -Ford e General Motors prometeron relocalizar plantas no país, Carrier anuncia que non trasladará a México dúas plantas de aire acondicionado, etcétera-, á vez que se impulsa un aumento significativo do gasto público como motor de emprego e o investimento en cuestións estratéxicas e vinculadas á guerra de bloques (infraestruturas, exército, policía), reducindo os investimentos noutras cuestións como a saúde.\nEn definitiva, o programa económico de Trump, máis aló da súa retórica antielites, promove unha desregulación financeira e fiscal en favor do capital estadounidense no seu conxunto -tamén o financeiro-, cuxa posición espera mellorar mediante políticas activas comerciais, industriais e de gasto público que revertan a dependencia de UE e China. Baixo esta premisa confía na teoría do derramamento, pola que a devandita mellora dea pé a impactos positivos en termos de investimento e emprego, sostendo así a súa base popular e a súa proposta de New Deal, e que á súa vez reverta os desbalances estruturais nun difícil equilibrio entre capital produtivo e financeiro.\nGuerra entre pobres: A lexitimidade dun proxecto elitista pero pretendidamente antielites sostense, fundamentalmente, encirrando a disputa e o cuestionamento entre sectores populares e clase traballadora de diferentes países. Do mesmo xeito que sucedeu nos anos trinta do século pasado, esta aparece como a mellor vía para agochar a responsabilidade do capital na crise, incidindo neste caso sobre os principais axentes e consecuencias do deostado universalismo progresista e neoliberal. Así, afían as uñas fronte a quen representa este proxecto: Obama, Clinton, o Partido Demócrata, os brokers, os e as liberais, certos movementos sociais, etc. Ademais, sinálase co dedo de xeito moi especial os migrantes ilegais -fenómeno directamente vinculado ao neoliberalismo- e o terrorismo, concepto que inclúe un mare magnum variábel dos “outros”, onde destaca o árabe e musulmán. Deste xeito trasládase a responsabilidade dos ricos aos pobres e foméntase a división entre estes, ocultando as verdadeiras razóns da lameira actual. Trataríase de impulsar unha sociedade que, en palabras de Boaventura de Sousa Santos (2014), combinase fascismo social e certo pluralismo político, excluíndo máis aló da liña abisal a crecentes sectores da poboación.\nUnilateralismo internacional: O corolario internacional da axenda de Trump vincúlase coherentemente co seu programa de guerra económica e de fomento da disputa entre pobres a través da súa negativa a que EE UU pague a factura do proxecto universalista, favorecendo á súa vez a posición global dos seus capitais fronte aos europeos e chineses. Recordemos que a UE e China son os dous grandes inimigos a bater, cos que EE UU ten un desbalance comercial estrutural, mentres que a dependencia da compra de débeda pública norteamericana por parte do xigante asiático limita a proxección do programa económico antes exposto. Deste xeito, o “America first” tradúcese no ámbito internacional nun regreso a unha lóxica de potencia mundial, que actúa de xeito unilateral nun contexto de guerra de bloques. Isto supón, en primeiro lugar, unha ofensiva contra a institucionalización do entramado multilateral social e ambiental de Nacións Unidas -non así contra o financeiro, o cal EE UU domina-, facendo saltar polos aires acordos como os do cambio climático (COP21) e pechando a billa financeira a programas e fondos multilaterais.\nXunto a iso, en segundo termo, propugna de xeito nidio unha xeopolítica baseada no control de recursos naturais, así como na lóxica de alianzas propia da guerra fría –“os inimigos dos meus amigos son os meus inimigos”, e viceversa-, con posíbeis implicacións militaristas: América Latina como patio traseiro, recuperación do papel de Israel en Oriente Medio, etcétera. Para rematar, aprendendo da experiencia chinesa no comercio e o investimento internacional -baseada en negociacións bilaterais, sen necesidade de tratados e facendo valer o seu peso específico-, defende o non asinamento dos grandes acordos (TTIP, TPP, TISA) nas condicións actuais, xa que iso supoñería cesión e perda para o conxunto de capitais norteamericanos, que obterían mellores resultados en negociacións bilaterais e asimétricas aproveitando o papel de EE UU como potencia.\nDeste xeito, Trump avoga por redeseñar os tratados rexionais historicamente asinados, como o actualmente vixente con México e Canadá (TLCAN); saír dos recentemente aprobados dentro da nova vaga, como o Acordo Transpacífico (TPP); meter no conxelador ou redeseñar os que estaban en negociación como o TTIP, dándolle un novo enfoque conforme a un intento de novo pacto bilateral con Alemaña que posteriormente se impoñería ao conxunto do continente, ou o TISA, en función dunha nova negociación cuxo fin parece previsto para 2017; ata asinar novos tratados bilaterais para así, por esta cuádrupla vía, alcanzar unha mellor posición negociadora para os capitais nacionais.\nNon é unha estratexia anti-tratados, senón unicamente en favor daqueles que mellor se adapten a un capitalismo en crise e a unha guerra económica entre bloques. Trátase pois dunha aposta en favor do comercio e investimento internacional, da lex mercatoria e do capital, pero desde un diagnóstico do momento e unha abordaxe diferentes. No seu conxunto, Trump defende unha axenda explicitamente violenta, excluínte, non sabemos até que punto viábel -é complicado abordar todos os obxectivos que propón, mantendo á súa vez o equilibrio de intereses entre capitais distintos e a súa base popular-, pero en todo caso moi perigosa. Neste sentido, afondar as dinámicas de fascismo social e mesmo nos sitúa ante un novo crash como o de 2008, froito da desregulación financeira que promove para sufragar o seu proxecto económico. Porén, baixo outra retórica, o universalismo neoliberal convertido en feudalismo global non nos ofrece un futuro máis esperanzador, e carece tamén de resposta ante o colapso ecolóxico e a dominación múltiple que sofren de xeito asimétrica mulleres, homes e pobos.\nPor iso, sexa unha ou outra a axenda que impere -non sabemos se a lóxica universalista ou a de guerra entre bloques será preponderante no medio prazo-, é crucial que se prefiguren, impulsen e apliquen relatos e axendas emancipadoras propias, situadas lonxe da trampa á que nos aboca a estreita marxe política que parece impoñerse entre o “proteccionismo”, encarnado en Trump, e o “librecambismo”, ironicamente representado pola UE e China, entre un capitalismo ou outro.\nNin Trump nin progresía neoliberal: cara a unha axenda emancipadora propia\nProteccionismo e librecambismo, nos termos nos que se promove o debate, non son senón a punta de dúas icebergs que ocultan un imperialismo reaccionario e, respectivamente, unha arquitectura global da impunidade para as empresas transnacionais. Debemos insistir, xa que logo, en transitar desde esta suposta dicotomía proteccionismo/librecambismo ás representadas polo conflito capital/vida; pola disputa entre a lex mercatoria e os dereitos das persoas, os pobos e a natureza; pola incompatibilidade entre mercado autorregulado e democracia. É aí onde reside a cara real da disputa política do momento, e onde capitalismo universalista e capitalismo de guerra económica se sitúan nun mesmo bando, sendo máis o que os une que o que os diferencia. Este cambio de eixe do debate evidencia que as saídas emancipadoras á lameira civilizatoria actual en ningún caso pasan polas devanditas axendas, senón que precisamos doutras realmente alternativas.\nNon é o obxectivo deste texto abordar de xeito sistemático a construción de relatos e propostas en defensa da vida fronte ao capital, pero se polo menos queremos pechalo esbozando algunhas claves sobre como enfrontar esta tarefa e sobre que priorizar para disputar espazos a ambos os modelos de entender o comercio e o investimento internacional.\nComezando por como abordar a confrontación co capitalismo universalista e o de guerra, propoñemos, en primeiro lugar, facelo desde a radicalidade que esixe este momento crítico. Faremos un fraco favor á superación da crise civilizatoria se a nosa principal meta se centra en pescar no caladoiro do sentido común hexemónico, situándonos dentro do estreito marco do debate oficial que este permite.\nÉ aí onde estamos atrapadas e sen capacidade de situar valores, dinámicas, institucións e senllas alternativas, hoxe en día imprescindíbeis. Deste xeito, necesitamos doutros sentidos comúns e doutras claves de debate, polo que non se trata de parecerse, confundirse ou quedar preto dos capitalismos en liza para avanzar, senón máis ben de propugnar claramente un camiño propio e antagónico, aínda que non dea resultados efectivos no curto prazo. Ante a ofensiva do capitalismo de guerra, tal e como nos mostrou a campaña electoral estadounidense, a defensa do statu quo desde o progresismo neoliberal só nos fai retroceder.\nDirectamente vinculada á radicalidade que esixe a conxuntura, propugnamos, en segundo termo, a relevancia de que as nosas axendas incorporen un enfoque de transición ante un gravísimo colapso que non é socialmente evidente aínda. Así, calquera estratexia debe asumir o desafío de combinar a resposta ante as necesidades inmediatas, por unha banda, coa determinación por transitar, aquí e agora, cara a outras formas de vida antagónicas ás vixentes. Tan pouco incisivo é, nesta liña, limitarse a actuar no estreito marco do aparentemente posíbel como, en sentido contrario, defender unha axenda alternativa ideal, sen entender as máis que evidentes asimetrías de partida. Asumir o enfoque de transición obríganos, deste xeito, a aceptar o desafío da complexidade política, a partir dunha permanente tensión entre presente e horizonte.\nTer en conta os devanditos horizontes de emancipación convértese na terceira das nosas claves para enfrontar o momento que nos tocou vivir (Fernández, 2016). Estes, en coherencia co enfoque de transición, constitúense como referencias fundamentais pero en ningún caso como premisas de actuación. Habería que apostar, polo tanto, pola defensa da vida e por modelos económicos que asuman os límites físicos do planeta e promovan unha máis que necesaria transición enerxética; que sitúen o traballo e o ben común como valores centrais, desde unha nova concepción do común que articule o público e o comunitario-social. E que superen a quimérica pretensión capitalista do desarraigamento da economía respecto da política, rescatando a democracia da súa usurpación por parte dos mercados e as grandes empresas. Ademais, deberíase avogar polo local como escenario idóneo para esa vida diversa, democrática e sustentábel que desexamos; un sentido local afastado de localismos e de proteccionismos reaccionarios. Á vez, o noso horizonte require dunha radical redistribución da riqueza -entendida esta non só como os recursos, senón como a base material necesaria para o desenvolvemento das nosas vidas- e dos traballos, incluíndo tanto os exercidos no mercado, na comunidade e nos fogares, como a división internacional do traballo entre o Norte e o Sur Global.\nA partir destas bases de radicalidade, transición e posicionamiento de horizontes de emancipación como referencia, avogamos por dúas prioridades no ámbito do comercio e o investimento internacional. Desmantelar por completo a arquitectura internacional conformada en favor da lex mercatoria e as grandes empresas transnacionais, da que se valen tanto un capitalismo como outro, o que supón confrontar co entramado comercial e financeiro internacional (FMI, BM, OMC, G7, G8, G20, tribunais de arbitraxe), desvinculándose deste. Impedir o asinamento da nova vaga de acordos e tratados, e denunciar todos os existentes -sexan estes globais, rexionais ou bilaterais-, xa que todos eles inciden en parámetros similares, en favor dunha revisión crítica do marco internacional de dereitos humanos como primacía xurídica.\nO novo marco debe ter en conta como o Dereito Internacional dos Dereitos Humanos -incluídos o Dereito Internacional do Traballo e o Dereito Internacional Ambiental- é xerarquicamente superior ás normas de comercio e investimentos, nacionais e internacionais, polo seu carácter imperativo e como obrigas erga omnes, isto é, de toda a comunidade internacional e para toda a comunidade internacional. Polo tanto, a nulidade dos tratados e os acordos de libre comercio e investimento devén de invocar a preeminencia dunha norma xerarquicamente superior, tal e como establece o artigo 53 da Convención de Viena, que establece que todo tratado que afecte a unha norma imperativa de Dereito Internacional é nulo.\nResulta imprescindíbel romper co conxunto de espazos de escasa intensidade democrática que serven como pista de aterraxe á lex mercatoria e ás grandes empresas, como o é o proxecto vixente dunha Unión Europea ao servizo do capital, laminador á súa vez de soberanía e autonomía de pobos e institucións. Só desde a súa ruptura definitiva é hoxe posíbel imaxinar un horizonte emancipador.\nA segunda prioridade, partindo da defensa do local e dos procesos endóxenos -que non autárquicos-, ten a ver coa idoneidade dun comercio alternativo que, tal e como propón o Mandato de comercio alternativo (2013), prime o control democrático sobre os investimentos e os dereitos sobre os beneficios; permita que as institucións públicas poidan controlar as exportacións, importacións e investimentos en función das súas propias estratexias, nunca poñendo en risco o acceso a servizos públicos e a sistemas de protección social, laboral e ambiental; desenvolva un tipo de comercio internacional compatíbel con políticas industriais e en favor da soberanía alimentaria propias; garanta as dinámicas locais e estatais de comercio por riba das lóxicas globais; no que os bens comúns (coñecemento, auga, terra, enerxía, educación e saúde) queden fóra do comercio global.\nSirvan estes apuntamentos para seguir enfrontando a tarefa de transición civilizatoria na que estamos comprometidos, na que Trump e a progresía neoliberal non son senón as dúas caras da mesma moeda. Non caiamos na trampa duns e outros.\nReferencias Davis, M. (2017) “El gran dios Trump y la clase obrera blanca”. Sin Permiso. Dispoñíbel en: http://www.sinpermiso.info/ textos/el-gran-dios-trump-y-la-clase-obrera-blanca.\nFernández, G. (2016) “Alternativas para desmantelar el poder corporativo”, Cuadernos de Hegoa, Número extraordinario, dispoñíbel en: http://omal.info/spip.php?article8246.\nHernández, J. e Ramiro, P. (2015) Contra la ‘lex mercatoria’. Propuestas y alternativas para desmantelar el poder de las empresas transnacionales. Barcelona: Icaria\nLorente, M. A. (2017) “La desregulación financiera de Trump y las guerras de la globalización”, Mientras Tanto. Dispoñíbel en: http://www.mientrastanto.org/boletin-155/ensayo/la-desregulacion-financiera-de-trump-y-las-guerras-de-la-globalizacion .\nOCDE (2014) “Policy challenges for the next 50 years”, OECC Economic Policy Papers, n° 9, dispoñíbel en: http://www.oecd-ilibrary.org/ economics/policy-chanenges-for-the-next-50-years_5jz18gs5fckf-en.\nPolanyi (2007) La gran transformación. Quipu Editorial (reedición en pdf de La Piqueta, Madrid, 1989).\nSantos, B. de S. (2014) “Más allá del pensamiento abismal: de las líneas globales a una ecología de saberes”, en Santos, B. de S. e Meneses, M. P., Epistemologías del Sur, Akal, Madrid.\nTanuro (2015), “Enfrentar la urgencia ecológica”, Inprecor n° 619-620, dispoñíbel en: http://www.inprecor.fr/article-CLIMAT-Face%20%C3%A0%20l’urgence%20%C3%A9cologique?id=1795\nUNCTAD (2016), “Robots and industrialization in developing countries” Policy Brief N° 50, dispoñíbel en: http://unctad.org/en/ PublicationsLibraryZpresspb2016d6_en.pdf\nPor una nueva perspectiva frente al comercio. Mandato de comercio alternativo. Dispoñíbel en: https://www.tni.org/files/download/ time_for_a_new_vision-es.pdf\n[Artigo tirado do sitio web Viento Sur, do 14 de maio de 2017]


01/08/2017. Carlos Baute e Heredeiros da Crus serán os concertos que ofrece o San Roque 2017. Música e actividades para todas as idades que comezarán o 11 de agosto co Mercado Medieval e rematarán o día 20 de agosto coa celebración da festa do Río e o día do Neno\nAs festas do San Roque que se presentaron no día de onte por parte da Comisión de Festas e da alcaldesa de Melide, Dalia García, ofrecerán a veciños e visitantes máis dunha vintena de actuacións nun total de 12 días de actividade. Na programación das festas do San Roque 2017, destaca a celebración do 6º Mercado Medieval que se celebrará entre os días 11 e 14 de agosto e numerosas actuacións musicais, así como actividades de ocio para maiores e cativos.\nA Comisión de Festas do San Roque presentaba no día de onte o programa das festas e facía fincapé no traballo realizado para que todos os veciños e visitantes poidan gozar das festas un ano máis, atraendo a Melide a milleiros de visitantes durante eses días o que repercutirá na dinamización da economía ofrecendo a todos os visitantes unha programación variada durante 12 días”.\nO Mercado Medieval chega este ano a súa edición número seis e “xa pode decirse que está consolidado no calendario de agosto en Melide”, explicaba a alcaldesa da vila. Este mercado ambientará o casco histórico, con actividades para todas as idades así como tamén a instalación de diferentes postos onde se poderá degustar variada oferta gastronómica.\nPROGRAMACIÓN FESTAS DO SAN ROQUE 2017\nO 13 de agosto comezará a música coa orquestra Marbella, o día 14 actuará Herdeiros da Cruz, o día 15 de agosto a quenda será para o Combo Dominicano, a Orquestra de Cámara de Galicia e Froito Novo.\nO propio día do San Roque, o mércores 16 de agosto, o turno será para a Banda de Música de O Rosal, a Coral Polifónica de Melide, e as orquestras Panorama e Bambolea.\nO grupo de gaitas local Herba Grileira, a Banda de Música de Agolada e París de Noia, poñerán banda sonora ao 17 de agosto. O día seguinte, o 18 de agosto, o turno será para a Banda de Música de Arzúa, e as orquestras Televisión e Cinema. O sábado 19 de agosto terá lugar o concerto de Carlos Baute e como fin de festa, o 10 de agosto, celebrarase a Festa do Río, que terá lugar na Área Recreativa do Río Furelos e o día do Neno, con descontos para que os máis pequenos poidan desfrutar das atraccións. Estas dúas celebracións que estarán acompañadas da música da charanga “Os Amigos de Visantoña”, Cuarta Xusta, e o concertó folk-rock ás 20h da tarde de Leirabuxo.


O Sergas practicou o ano pasado 112 mil operacións, un 25 % máis que hai catro anos – Galicia 24 Horas\nO Sergas practicou o ano pasado 112 mil operacións, un 25 % máis que hai catro anos\nBy Redacción on 18 enero, 2013 Comentarios desactivados en O Sergas practicou o ano pasado 112 mil operacións, un 25 % máis que hai catro anos\nO número de intervencións realizadas nos quirófanos do Servizo Galego de Saúde foi, no 2012, de 112.542. Así o sinalou a xerente do Servizo Galego de Saúde, María Nieves Domínguez González, quen ofreceu, en rolda de prensa, os datos da actividade e demora do Servizo Galego de Saúde referidos ao ano 2012. Isto supón. –dixo a xerente-, que continúa a tendencia crecente da actividade cirúrxica ordinaria, que xa é un 25% máis que a que o Sergas realizaba no 2008 (90.018 intervencións naquel ano).\nA xerente do Sergas, que na presentación dos datos estivo acompañada pola subdirectora xeral de Análise, Avaliación Asistencial e Atención ao Paciente, Estrella López-Pardo; e pola subdirectora xeral de Planificación e Ordenación Asistencial, Mercedes Lanza Gándara, sinalou que o departamento que dirixe Rocío Mosquera continúa garantindo o compromiso asumido de atender as prioridades máis graves (prioridade 1) por baixo dos 30 días, e as patoloxías graves (prioridade 2) arredor dos 60 días. Así, o tempo medio de espera en pacientes de prioridade 1, a 31 de decembro de 2012, situábase en 17,2 días en todos os centros sanitarios e a cifra é de 16,3 en centros do Sergas.\nNo tocante aos pacientes con patoloxías de prioridade 2, o tempo medio de espera sitúase en 58,1 días (tanto en todos os centros como so nos centros Sergas). A espera media para este tipo de pacientes é un 27% menor que a media de 2008.\nAsí mesmo, a media global de espera cirúrxica nos hospitais do Sergas, en 2012, era de 63,6 días se se contabilizan só os centros da rede do Servizo Galego de Saúde. Mentres que se se inclúen todos os centros, a espera cirúrxica sitúase en 83,4 días.\nTamén continúa a aumentar a realización de cirurxías nos centros de saúde. Xa que no 2012 fixéronse un total de 17.842 intervencións, o que supón 1.132 máis que no 2011.\nO número de consultas en xornada ordinaria realizadas nos hospitais do Sergas no 2012 foi de 3.889.832. O tempo medio de espera para as primeiras consultas de enfermidade situábase, nese ano, en 55,4 días, o que supón, -destacou a xerente-, 10,4 días menos que no 2011.\nNa súa intervención, María Nieves Domínguez remarcou, así mesmo, que o número de pacientes en espera dunha primeira consulta en atención hospitalaria experimentou, no 2012, unha diminución de 34.904, e que este indicador é produto do esforzo coordinado de todos os profesionais e dunha estratexia combinada de accións entre as que salientou o aumento da capacidade resolutiva da atención primaria, que se traduciu nunha diminución das derivacións feitas; da atención compartida dos pacientes polos propios profesionais de ámbolos dous niveis asistenciais, o que é posible grazas ao esforzo feito na xestión integrada; do uso da historia clínica electrónica única e compartida como elemento vertebrador da asistencia; e, ademais, tamén como consecuencia da incorporación das tecnoloxías da información e a comunicación en xeral na atención aos pacientes e na relación entre profesionais.\nIncidiu, igualmente, que o Servizo Galego de Saúde segue a traballar no seu compromiso de atención a pacientes con sospeita de patoloxía grave nun tempo inferior a 15 días, a través da implantación das vías rápidas. Así, o tempo medio de espera das vías rápidas implantadas dende atención primaria a consultas de hospital para procesos oncolóxicos é de 6,8 días en cancro de mama; 6 en cancro de pulmón; 14,8 en cancro colorrectal; 2,2 días en cancro de próstata; 7 días en cancro otorrinolaringolóxico; e sen demoras en cancro de vexiga e cancro de melanoma.\nAs primeiras consultas de enfermidade con menor tempo medio de espera son oncoloxía médica (7,1 días); cirurxía plástica e reparadora (8,6 días); cirurxía torácica (9,9 días); obstetricia (10,2 días); e cirurxía maxilofacial (24,2 días).\nNo que atinxe ás probas diagnósticas con menor tempo medio de espera ao remate de 2012 foron o estudo fetal, con 4 días; a ecografía obstétrica, con 7,9; a electrocardiografía, con 9,9; o rastrexo gammagráfico, con 10, e a endoscopia urolóxica, con 22,2.\nPara rematar a presentación dos datos de actividade do Sergas referida ao 2012, Nieves Domínguez subliñou en que todos estes indicadores de mellora na atención aos pacientes foron posibles grazas á colaboración e implicación dos profesionais, e insistiu en afirmar que a Administración sanitaria galega non estará satisfeita mentres haxa un só paciente esperando, pero os datos indican que vaise na dirección axeitada.\nO Sergas practicou o ano pasado 112 mil operacións, un 25 % máis que hai catro anos added by Redacción on 18 enero, 2013


Efe 09 abril 2020 21:29 h.\nfútbol RC Celta coronavirus\nMaterial sanitario doado polo Celta a pasada semana, ás portas de Balaídos. EUROPA PRESS\nA medida tamén afectará os empregados cuxos salarios excedan unha cantidade que o presidente non quixo revelar\nO Celta de Vigo anunciou este xoves que alcanzou "un acordo de redución salarial" cos integrantes do corpo técnico e xogadores do primeiro equipo e da filial, o cal a entidade que preside Carlos Mouriño considera "necesario" tras o cesamento de actividade motivado pola declaración do Estado de Alarma en España para frear a Covid-19.\n"O RC Celta, tratando de actuar coa máxima coherencia e responsabilidade, dá un importante paso para afrontar coas maiores garantías posibles o suposto de que a competición de Liga non se poida renovar", destaca no seu comunicado o Celta, que tamén aplicará esta redución ao resto de empregados que superen unha cantidade económica que non quixo desvelar.\nO club celeste tamén agradece aos seus principais patrocinadores –Abanca, Hijos de Rivera (Estrela Galicia e Cabreiroá) e Adidas– a súa "comprensión, disposición e compromiso" ante a actual situación.\nO "gran reto" do Celta nestes momentos é "axudar e achegar" a frear a epidemia, por iso puxo en marcha diferentes iniciativas encamiñadas a colaborar coa sociedade nesta "dura loita" contra a pandemia do coronavirus.


Blog de Celso Delgado: Licitadas por Adif AV as obras de remodelación de vías e andenes da Estación de Ourense\nLicitadas por Adif AV as obras de remodelación de vías e andenes da Estación de Ourense\nCoñecemos hoxe que o Consello de Administración de Adif Alta Velocidade aprobou, na súa última reunión, a licitación do contrato de obras de execución do proxecto de construción de remodelación de vías e plataformas na estación de Ourense, co fin de acoller os novos servizos de alta velocidade da LAV Madrid-Galicia.\nO orzamento de licitación deste contrato ascende a 16.699.296 euros (IVE incluído) e conta cun prazo de execución de 12 meses.\nAs obras licitadas cínguense exclusivamente á zona de vías e plataformas e son independentes do proxecto de estación intermodal deseñado para a terminal ourensá.\nDetalle do proxecto:\nO obxectivo do proxecto é a remodelación de vías e plataformas da estación de Ourense para que a explotación actual da terminal sexa compatible coa chegada á mesma de trens de alta velocidade en ancho estándar (1.435 mm). Actuacións en vías - Corte parcial das vías 1 e 3 actuais, para executar a ampliación da plataforma principal. Como resultado, formaranse dúas vías mango (vías mortas de curta lonxitude que serven para apartar material rodante durante as manobras) a cada un dos lados do edificio de viaxeiros. - Instalación dun bretelle (aparello de vía en forma de 'X') entre as vías 2 e 4, que permitirá ampliar a súa funcionalidade operando nelas ata tres composicións de 200 m simultaneamente.\n- Modificación das vías contiguas á plataforma 2 polo lado Santiago. Permitirá conservar a funcionalidade actual desta cabeceira, é dicir, a simultaneidade nas entradas e saídas á estación dos trens que circulan polas liñas Monforte-Vigo e Ourense-Santiago-A Coruña. - Eliminación de vías mango 6, 8, 10A e 12 pola ampliación das plataformas 2 e 3. - Modificación mínima da cabeceira lado Zamora para independizar os futuros servizos procedentes de Taboadela en ancho mixto, de forma que os trens pasantes a Santiago/Vigo continúen en ancho convencional, mentres que os trens en ancho estándar alóxense nos magos das vías1 e 3. - Modificación mínima da cabeceira lado Monforte, de forma que o acceso aos talleres de Renfe Integria realícese a través da mesma, para non interferir coas circulacións en ancho estándar ao lado Zamora. - Corte parcial das vías 5 e 7.\n- Eliminación parcial das vías 9 e 11 para executar un novo edificio de encravamento. Actuacións en plataformas, paso inferior e marquesiñas - Unión das plataformas 1 e 2 na zona central do edificio de viaxeiros. O novo espazo peonil resultante cubrirase cunha nova marquesiña, permitindo redistribuír o espazo actual para formación de filas de espera e control de accesos. - Elevación da plataforma 1 no lado Zamora ata os 68 cm sobre a parte superior do carril e prolongación do mesmo, para poder albergar composicións de 200 m sobre a nova vía 3 de ancho estándar.\n- Recolocación ( ripado) da vía 12. - Prolongación da plataforma 3 por ambos os extremos, de forma análoga á prolongación da plataforma 2, ata conseguir unha lonxitude útil aproximada de 505 m. - Execución de novas saídas e pasos nos extremos de cada plataforma, mediante ramplas, camiños pavimentados e pasos accesibles sobre vías, incluíndo todos os elementos adicionais necesarios para garantir a evacuación en condicións de seguridade. - Execución dun novo ascensor para facer accesible a plataforma 3. Implica a ocupación e cancelación dunha das 2 escaleiras existentes de acceso á devandito plataforma desde o paso inferior.\nActuacións en electrificación e instalacións de seguridade - Substitución do actual encravamento eléctrico da estación por un electrónico.\nPublicado por Celso Delgado a las martes, febrero 27, 2018


A iniciativa impulsada pola Xunta e o Concello de Santiago para mellorar a conectividade no Casco Histórico entra na fase final coa activación das primeiras conexións nas rúas do Franco e do Vilar | Noticias Vigo\nA iniciativa impulsada pola Xunta e o Concello de Santiago para mellorar a conectividade no Casco Histórico entra na fase final coa activación das primeiras conexións nas rúas do Franco e do Vilar\nUnha vez comprobado o correcto funcionamento nestas primeiras vivendas, e o control da instalación das acometidas individuais, ampliarase o servizo de forma progresiva a outras rúas\nPublicado por Noticias Vigo o día 18/01/2021 na sección de Galicia,Santiago,Xunta de Galicia\nA iniciativa impulsada pola Xunta e o Concello de Santiago para facilitar o despregamento de fibra óptica no casco histórico de Santiago entra na recta final esta semana, unha vez que operador Orange vén de iniciar o proceso para activar as primeiras altas de servizo nas rúas do Franco e do Vilar. Tras comprobar o correcto funcionamento da nova rede nestas primeiras unidades inmobiliarias, iranse incorporando outras rúas nas próximas semanas co obxectivo de cubrir toda a área o máis axiña posible. Nesta fase resulta fundamental o control da instalación das acometidas individuais de cada unidade inmobiliaria para seguir a garantir a máxima protección patrimonial neste paso final do despregamento.\nEsta é a última fase do proxecto impulsado pola Amtega, o Concello de Santiago e a dirección xeral de Patrimonio da Consellería de Cultura, Educación e Universidade para facilitar o despregamento de redes de telecomunicacións nesta zona especialmente protexida. O primeiro paso foi a elaboración dun catálogo de solucións técnicas, ao que seguiu o lanzamento dunha consulta pública a operadores, que concluíu o pasado mes de xuño coa solicitude de licencia de despregamento por parte de Orange.\nDesde entón, o operador veu desenvolvendo os traballos necesarios para dotar da infraestrutura fixa de telecomunicacións aos inmobles do conxunto histórico, cun investimento de 2,4 millóns de euros. Este despregamento levouse a cabo utilizando caixas de baixo impacto visual nas fachadas e as canalizacións soterradas existentes\nCómpre lembrar que esta iniciativa abrangue todo o ámbito do Plan Especial, non só a améndoa do casco histórico. O proxecto contempla, tamén, a obriga na compartición de infraestruturas, o que permitirá a outros operadores poder dar servizo no conxunto histórico utilizando as redes de Orange.\nCatálogo de Solucións, unha referencia a nivel europeo\nO Catálogo de solucións para actuacións de tendido da rede de fibra óptica en contornas urbanas de especial protección e conxuntos históricos de Galicia foi elaborado pola Amtega, o operador público Retegal e a Dirección Xeral do Patrimonio Cultural para abordar unha problemática presente en toda a Unión Europea para a que ata agora non se ofrecera ningunha solución.\nPara a elaboración desta guía partiuse do caso concreto de Santiago de Compostela e en colaboración co Concello, co Consorcio de Santiago e cun equipo multidisciplinar (integrado por arquitectos, enxeñeiros de telecomunicación e técnicos proxectistas especializados en despregamentos de fibra óptica), elaboráronse unha serie de propostas viables e extrapolables a outros conxuntos históricos.\nO Concello retoma a tramitación de Recaré con…\nUn innovador modelo de luminaria permite a…


O X Salón Automóbil afiánzase entre os certames de motor máis importantes de España\nmartes, 24 abr 2001\nA cidade de Vigo converterase na capital do motor, entre o 28 de abril e o 6 de maio, cando o Recinto Feiral de Cotogrande acolla a celebración do X Salón do Automóbil. Neste certame presentaranse as últimas novidades do sector da automoción no mercado español.\nO Salón contará coa presencia do prestixioso deseñador e carroceiro italiano Pininfarina e cunha nova edición do Rallye Kärcher, proba puntuable para o campionato nacional de terra.\nPininfarina presentará, por vez primeira en España, unha mostra da súa obra máis recente constituída por catro prototipos de última xeración.\nO X Salón do Automóbil de Vigo permitirá reunir as principais firmas automobilísticas con presencia no mercado español. Sobre unha superficie de exposición de 23.000 metros cadrados, o certame contará coas novidades do sector da automoción, desde vehículos ata complementos e, nesta edición, inclúense motos coa presencia das últimas propostas de catro casas comerciais.\nO principal obxectivo deste certame é facilitarlle ó público interesado no motor un único e amplo escaparate no que poida encontrar os productos máis representativos do sector da automoción. Perséguese dar a coñecer as características técnicas dos automóbiles e complementos que veñen de saír ó mercado ou que o farán nos vindeiros meses, permitindo que os visitantes poidan compararen as prestacións e cualidades dos productos nun mesmo espacio.\nO voto do público determinará os vehículos que recibirán as súas distincións nas categorías de ”Automóbil do Ano en Galicia”, ”Deportivo do Ano”, ”Todoterreo do Ano” e ”Multiusos do Ano”.\nOs visitantes que acudan ó Salón poderán ver a exposición fotográfica ”O automobilismo en Galicia nos anos 60”, unha mostra que recolle imaxes de circuítos de rallye de terra nesa época.\nO Concello leva a Pleno a solicitude de ingreso na Conferencia das Cidades do Arco Atlántico do 2001\nA revista “ A festa da palabra” recollerá una escolma de poesías feitas por mulleres\nO Pavillón de Coia acolle o Campionato Galego de Balonmán Cadete\nCaixanova foi seleccionada como entidade xestora da recadación do Concello\nPropostas que a Comisión Informativa de Réxime Interior decidiu trasladar ao Pleno do Concello\nO Consello da Xerencia aproba o convenio que asinará o Concello coa CPTOPV para financiar a redacción do Plan Xeral\nVigo prepárase para o concerto de Estopa\nCrearase unha asociación para o deporte base promovida pola Concellería de Deportes\nVigo liderará o programa cultural con motivo do terceiro centenario da “ Batalla de Rande”\nluns, 23 abril 2001\nmartes, 24 abril 2001\nmércores, 25 abril 2001\nxoves, 26 abril 2001\nvenres, 27 abril 2001\nsábado, 28 abril 2001\ndomingo, 29 abril 2001


Salvaterra aproba un Plan de Mobilidade que contempla sacar o tráfico pesado do centro urbano ·\nInicioCondado ParadantaSalvaterra aproba un Plan de Mobilidade que contempla sacar o tráfico pesado...\nCondado ParadantaSalvaterra do Miño\nSalvaterra aproba un Plan de Mobilidade que contempla sacar o tráfico pesado do centro urbano\nO Concello de Salvaterra de Miño ven de aprobar o seu Plan de Mobilidade Urbana Sostible (PEMUS) no pleno do pasado luns, que contempla entre outras cousas solicitar a ampliación da Ponte Internacional cun carril bici e unha beirarrúa para o tránsito peonil, unha nova Ponte Internacional entre Salvaterra e Monçao, que conecte coa PLISAN e permita sacar o tráfico pesado do casco urbano e solicitar unha liña de tren de cercanía entre Vigo e Ourense.\nO obxecto deste plan é definir detalladamente as actuacións e medidas que teñen como finalidade implantar formas de desprazamento máis sostibles, reducindo o consumo enerxético e as emisións contaminantes, logrando ao mesmo tempo garantir a calidade de vida da cidadanía, recollendo a análise da situación actual e, a partir desta información, definir a visión e os obxectivos do Concello, así como o conxunto exhaustivo de accións a levar a cabo para alcanzar.\nComo medidas a destacar e co fin de reducir o uso do vehículo privado e fomentando os desprazamentos a pé e en bicicleta plantéxanse actuacións conxuntas coas diferentes administracións, Xunta e Deputación, para conectar os nucleos das parroquias, algunhas destas accións xa se executaron ou están en execución:\nA ampliación da Ponte Internacional cun carril bici e unha beirarrúa para o tránsito peonil que permita a movilidade internacional sostible e segura das persoas.\nA solicitude dunha nova Ponte Internacional entre Salvaterra e Monçao, que conecte coa PLISAN e permita derivar o tráfico pesado do casco urbano, disminuindo o tráfico da Rúa Miño e a contaminación acústica.\nSolicitar unha liña de tren de cercanía entre Vigo e Ourense que facilite a mobilidade para o traballo, estudos ou ocio e moitas máis accións que marcarán a folla de ruta a corto, medio e longo prazo do Concello.\nPlans de Mobilidade Urbana Sostible (PMUS)\nA expansión urbana provoca cambios nos hábitos de mobilidade, no que destaca cada vez máis o uso do transporte privado que ten un impacto negativo no medio e na sociedade, polas emisións de gases contaminantes e elevado consumo enerxético. Por este motivo debemos lograr un sistema de mobilidade urbana que non dependa dos combustibles fósiles. Para conseguilo, é necesaria a participación das Administracións de cara a preparar estratexias e medidas que sigan unha tendencia sostible, así como a concienciación da sociedade. É por isto que xorden os Plans de Mobilidade Urbana Sostible (PMUS), nos que se propoñen accións e medidas para mitigar os efectos prexudiciais provocados polo transporte e fomentar medios de transporte non contaminantes, sostibles e eficientes. O PMUS é empregado tamén como instrumento de concienciación e sensibilización para os cidadáns, as administracións públicas e para o resto de axentes implicados na mobilidade .\nTransporte e Comunicación\nArtigo anteriorA Guarda promove visitas guiadas para a Ponte da Constitución\nSeguinte artigoUn taller de poesía de Elvira Ribeiro pon o broche de ouro á segunda edición da Escola de Letras


O agro festexa a súa tradición: o pan na Baixa Limia e a pisa da castaña no Courel\nO tecido asociativo recupera tarefas do agro xa abandonadas para convocar festas coa participación activa da veciñanza. O 6 de decembro, na aldea de Pereira, en Bande, cocerán de novo o pan no forno de pedra. A Asociación Cultural Pereira Adiante ultima preparativos para a Festa do Pan da Baixa Limia. “Un dos motivos fundamentais que nos empurrou a recuperar este tipo de actividade foi a necesidade de poñer en valor a cultura e o patrimonio etnográfico que, ao noso ver, deben ser algo dinámico, non só cumprir a función de antes senón tamén seren recurso cultural”, explica Rubén Fernández, un dos máis entusiastas impulsores da festa.\n"A cultura e o patrimonio etnográfico deben ser algo dinámico, non só cumprir a función de antes senón tamén seren recurso cultural”, explica Rubén Fernández,\nPor volta das cinco da madrugada prenderase o lume no forno, devagar, sen presión, como facían as xeracións que poboaron antes Pereira, nese forno que compartían e que agora amañaron coa vontade de quen os sucedeu. Catro horas despois comezará o obradoiro de panadaría para crianzas e maiores e doce casetas estarán xa instaladas para mostrar traballos da veciñanza e das asociacións da comarca. O pan estará pronto para comer polo mediodía, co arrecendo e o sabor de antano, cando os Gaiteiros de Lobeira poñan música á xornada que continuará despois con xogos populares. “Será a sétima edición e coa mesma idea de que a elaboración do pan sexa algo vivo. Ademais de rememorar a tradición na maneira dunha festa, que implique á xente e que serva para promocionar a comarca, é dicir, unha iniciativa transversal”, engade Rubén. Moito ambiente rodeará na xornada o forno que, noutrora era tamén lugar de encontro cunha actividade tan intensa que o fixeron merecente do nome de “O Casino”.\nE vólvense secar as castañas\nDa Baixa Limia ao Courel o pan múdase polas castañas para unh a cultura do agro feita festa comunal. No lugar de Froxán o vindeiro 7 de decembro volverán a pisar a castaña, un labor que se perdera mais que a festa animou a que volvera ás casas da aldea. A Asociación Fonte do Milagro naceu precisamente con este obxectivo, para organizar a Festa da Pisa que vai xa pola súa decimo sexta edición. “Levábase xa moito tempo sen facer a pisa tradicional e pareceunos interesante non perder ese traballo así que ideamos a festa para recuperalo”, comenta Evaristo Méndez dun día longo no que en Froxán non só pisan senón que se mostra o proceso do secado, explícanse os segredos dos sequeiros e outros aspectos relacionados coas castañas, produto que se consume logo en compañía de pratos de carne do porco.\n“O obxectivo primeiro era recuperar a tarefa mais non pensabamos que ía ter o éxito que está tendo. Cada ano hai máis xente e o lugar xa se nos queda pequeño. E non só lle gusta aos que veñen senón que aos nosos vellos tamén lles fai moita ilusión que se volvera a pisar a castaña”, conta Evaristo Méndez. O resultado? Entre outras cousas que varias familias se animaron a secar castañas, traballo que xa estaba esquecido. As castañas secas agora son xa do propio lugar.\nda na súa agro no courel\nDesde o inicio da crise destruíronse en Galiza 10.000 empregos relacionados coa cultura\nA crítica literaria a debate


FRUGA anuncia accións de protesta pola fraude na concesión das axudas forestais – Federación Rural Galega\n01/06/2012 01/06/2012 por fruga\nComezarán o vindeiro martes en Vimianzo por ser a sede tanto da empresa como dos bancos onde se realizaron os cobros e pagamentos fraudulentos\nÉ tamén a sede do Distrito Forestal\nA FRUGA foi solicitada tamén por veciños e veciñas de Verín, onde apareceron outros 4 expedientes similares aos da Costa da Morte\nCee, 1 de xuño de 2012.- Ao redor dun cento de persoas afectadas pola presunta fraude na xestión e cobro de axudas para traballos forestais reuníronse este mércores en Buxantes para definir un calendario de protestas. O obxectivo é lograr unha resposta da Xunta às demandas dos e das afectadas, así como a resolución dun conflito que pode afectar a varios centos de veciños e veciñas da Costa da Morte.\nOs e as participantes do encontro amosaron a súa preocupación, xá que moitos dos presentes eran xá coñecedores e coñecedoras da imputación de grandes cantidades de cartos en concepto de subvencións forestais para traballos en leiras que nen son da súa propiedade, e que eran directamente cobradas pola empresa imputada desde o Xulgado de Corcubión.\nResponsabilidades da Xunta.\nTanta ou mais indignación que o proceder dos empresarios denunciados causa tanto a implicación das entidades bancarias, como a propia responsabilidade da Xunta en todo este proceso. Entendese que é imposíbel que desde a Administración non se tivera ningunha sospeita ao respecto da tramitación fraudulenta destas axudas, polo que todo parece indicar que alguén poderiía ter colaborado con esta trama desde a propia administración, polo que se fai necesario que desde esta se inicien os necesarios trámites para depurar responsabilidades e averiguar a implicación de distintos funcionarios e funcionarias neste entramado fraudulento.\nComo conclusión á asemblea definiuse um calendário de mobilizacións encamiñado a denunciar publicamente esta situación e así presionar á Adminitración, nomeadamente á Consellería de Medio Rural e Mariño, para que, por unha banda, dea a cara e responda ás numerosas interpelacións, tanto às solicitadas pólos denunciantes como as interpostas no próprio Parlamento Galego por mediación do GP do BNG. Ademais solicitarase, independentemente da vía xudicial, unha investigación a fondo do acontecido e unha solución colectiva ao problema criado. Desde a Federación Rural Galega advertimos que estas primeiras accións non son senón o inicio dunha campaña para esclarecer definitivamente o acontecido coa tramitación e adxudicación destas axudas, máxime se temos en conta os sucesivos e importantes retallamentos que se están a aplicar sobre outras axudas agrárias e que afectan enormemente á actividade dos homes e mulleres do noso rural. Seria un auténtico escándalo que namentres a administración autonómica e central chama a “apertar o cinto” en nome da austeridade, entramados mafiosos coma este estean a lucrarse de cartos públicos con total impunidade.


Lila persa: plantación, coidado, reprodución > O xardín\nLila persa - Este é un arbusto compacto cunha exuberante coroa, que é moito menor que outras variedades de lilás. A baixa forma do arbusto permite o uso de lila nunha gran cantidade de combinacións de deseño de paisaxes.\nLila persa: descrición da variedade\nComo elixir unha plántula de lila persa\nTodo sobre plantar lilás persas: como elixir un lugar para plantar un arbusto\nIluminación de lila persa\nQue chan é apto para lila persa\nComo plantar unha lila\nO esquema de aterrizaje lila persa\nCoidados de lilas: rego, alimentación, poda\nCando e como a auga lila\nFundamentos da alimentación lila persa\nComo cortar un arbusto\nUn pouco sobre a reprodución da lila persa\nLila persa - unha variedade híbrida cultivada atravesando melkadreznoy e lila afgá. Na idade adulta, a lila alcanza dous metros e medio de altura. A planta distínguese polo seu rápido crecemento, por un ano o arbusto crece por 40 cm. En cinco anos de crecemento crece ao máximo. O arbusto ten un tronco forte con moitas ramas.Os tallos da lila persa son delgados, ás veces crecen arqueados. As ramas son frondosos, as follas son lanceoladas, alongadas, conservan a súa cor verde suculenta ata a xeadas. A lila persa comeza a florecer en maio-xuño, inflorescencias de ata 10 cm de lonxitude con flores rosas, roxas, vermellas, violeta e branca. A graza difire un aroma extraordinario resistente.\nCando compre mudas, comprobe co vendedor se a planta está vacinada. É mellor adquirir mudas rooteadas propias: non precisarán un mantemento coidadoso, como as lilas enxertadas. As plantas raíces de lilas teñen un sistema raíz ben desenvolvido, as raíces teñen ata 25 cm de lonxitude, as mudas son de aproximadamente 80 cm de alto e deberían ter varios pares de ramas. Escollendo mudas de lila persa, preste atención ao seu sistema raíz, non debe estar seco e difícil de tocar, non debe haber ningún crecemento e formación sospeitosa nas raíces. As ramas deben ser elásticas e ter follas saudables.\n¿Sabes? En diferentes países, a lila chámase de forma diferente, guiada por asociacións. Os gregos asocian a lilac ninfa Siringa,o francés - "Lilas" - significa vermello sobre a cor dos pétalos, en Irán, a lila chámase "raposo de raposo", que identifica a inflorescencia panícola coa cola de raposo mullida.\nA lila persa é unha variedade resistente ás xeadas, ademais de tolerar ben a seca, polo que o seu cultivo é posible nas rexións norte e sur.\nA área aberta ao sol é máis axeitada para plantar lilás, e a sombra parcial non é terrible. O lugar moi sombreado fará que o arbusto estea a enfermidades fúngicas. O lugar de aterrizaje debe estar suficientemente protexido dun proxecto, especialmente no lado norte, pode ser unha preto sólida ou unha parede do edificio. A área para a lila debe ser ventilada: se a humidade da precipitación persiste nas follas, cunha boa circulación de aire, as follas secarán rapidamente e o risco de fungos diminuirá.\nPara lila persa, sólido fértil axeitado cunha reacción neutra, lixeiramente ácida ou lixeiramente alcalina. Para o bo desenvolvemento e o chan florecido debe estar solto. En solos pesados e densos, a lila non crecerá e, en zonas húmidas, pode crecer.\nÉ importante! Ambiente favorable para o desenvolvemento da podremia radicular na planta: humidade excesiva. O solo debe ter unha boa drenaxe.\nAs datas de plantación correctamente elixidas para o próximo ano darán unha boa ganancia de lilás.\nO mellor momento para plantar mudas - agosto e principios de setembro. Neste caso, as mudas que creceron en recipientes poden ser plantadas ao longo da tempada de crecemento.\nLilac adora crecer nun nutriente, ambiente fértil, polo tanto, antes de plantar mudas, necesitas preparar un burato. O pozo para as mudas debe ser deseñado para a lonxitude das raíces da plántula, aproximadamente 50 x 50. Na parte inferior do pozo hai que vender un medio cubo de chan nutriente mesturado co humus e compactar a masa.\nAntes de plantar, sumerxa as raíces da plántula nunha mestura de barro, plantamos nun buraco, espallou as raíces e métese 5 cm por baixo da superficie (lila injertada) ou 12 cm (lila rosário). Saia o chan, Despeje: dous cubos baixo o arbusto. O círculo Pristvolny é desexable para mollar o humus. Despois duns días, para mellorar o cultivo, acurtar os brotes.\nA lila persa ao plantar non require manipulacións complexas, o mesmo aplícase ao coidado. A lila non necesita un rego constante, ten bastante choiva. E para non se preocupar co arbusto de fertilizantes, é suficiente para cubrir nun círculo de pistilo cunha capa espesa.\nO rego é necesario para a planta durante a formación de xemas, floración e unha longa ausencia de precipitación. Despois de regar, é necesario soltar o chan en torno ao tronco e eliminar as herbas daniñas.\nLila igual non lle gusta a falta de nutrición e exceso de alimento. En principio, basta con colocar o abono do composto, facendo un fertilizante mineral universal. E despois da floración para facer a composición cun predominio de fósforo. O mulch, descompoñendo, satura o solo con elementos orgánicos benéficos, ademais, inhibe o crecemento das herbas daniñas. Útil sobreposto para a solución de cinzas de madeira lila (cada dous anos): 200 g de cinzas diluídas en 8 litros de auga.\nConsidere como coidar dun arbusto adulto de lila persa, como realizar a poda sen prexudicar a planta. Despois da floración, as inflorescencias secas son eliminadas do arbusto, cortando aos botóns, polo que é posible conseguir unha exuberante floración na próxima tempada. Desde ramas novas, deixa os brotes máis fortes e fortes que non impiden o crecemento doutras ramas. Elimina o crecemento dentro do arbusto, danado e moi delgado, especialmente se hai moitos. Cando a poda rejuvenescedora elimina troncos antigos, pero non máis dun por tempada. Coloque franxas tratadas con xardín.\nAtención! O primeiro procedemento de poda realízase dous anos despois do cultivo.\nComo raza persa persa? Do mesmo xeito que outras variedades, - vegetativamente. Os métodos máis simples e máis efectivos son os recortes e as reproducións por raíces. Ambos métodos non son difíciles, pero requiren precisión, especialmente cando están enraizados na reprodución. Se danas os delicados procesos das raíces, o arbusto non florecerá durante tres anos. Os cortes son plantados a finais do outono. Ao plantar brotes de raíz, as mudas están enterradas, ocultando todos os brotes e as bases das ramas no chan. Isto estimula a planta para formar novos procesos raíz novos. Lila con este método de reprodución rápidamente e desenvolvido.\nInteresante Máis de 150 anos de cultivo e selección de mostras levadas a 2300 variedades de lila. Son todos diferentes en forma de coroa, ramas e follas. As flores de híbridos son diferentes en tons: de branco e crema a pálido rosa e vermello.\nLilac é un convidado frecuente nas parcelas de xardín, é usado como cobertura, como figura central da composición. Plantando arbustos, que difieren en términos de floración, pódese admirar a cor violeta ao longo da tempada de verán. A sencillez de lilás crecentes non só é fácil de manter: debido ao feito de que todas as partes da planta son amargas, as pragas de insectos e os mamíferos, os roedores moitas veces pasan polo lado lila.\nMira o vídeo: Como sembrar cerezas. Huerto Urbano Villarreal (Febreiro 2020).\nRevista Pan Amarelo © Copyright 2020 | Como plantar e cultivar lila persa no xardín


O lago dos cisnes - Auditorio ABANCA\nInicio Sala de prensa Noticias O Auditorio ABANCA de Santiago de Compostela recibe o Russian Classical Ballet con 'O lago dos cisnes'\tSala de prensa\nO Auditorio ABANCA de Santiago de Compostela recibe o Russian Classical Ballet con 'O lago dos cisnes'\nO Russian Classical Ballet chega a Santiago de Compostela co clásico de P. Tchaikovsky, O lago dos cisnes. A representación terá lugar o vindeiro martes 2 de xaneiro, a partir das 20.30 h, no Auditorio ABANCA de Santiago de Compostela (Preguntoiro,23). As entradas están xa esgotadas.\nA Russian Classical Ballet é unha compañía dirixida por Evgeniya Bespalova e conformada por un elenco de bailaríns graduados polas escolas de danza de maior prestixio internacional como as de Moscova, San Petesburgo, Novsibirsk e Perm, cuxo obxectivo é o de preservar a tradición do ballet clásico ruso.\nNesta ocasión chegan a Santiago de Compostela para ofrecer unha das obras máis recoñecidas do compositor P. Tchaikovsky. O lago dos cisnes é un conto de amor, traizón e triunfo do ben sobre o mal cuxa posta en escena esixe aos bailaríns unha gran técnica e destreza, así como un gran talento dramático, especialmente na representación da pureza do Cisne Branco e a intriga e a duplicidade que produce o personaxe do Cisne Negro.


Luns con chuvia intermitente nas primeiras horas – O Barbanza\nLuns con chuvia intermitente nas primeiras horas\nXuño 5, 2022 Redacción\nO luns Galicia estará afectada pola chegada dunha fronte pouco activa. Así, o ceo estará parcialmente nubrado con precipitacións intermitentes, máis probables na metade oeste e movéndose cara ao leste co avance do día. As temperaturas non terán cambios significativos. O vento soprará frouxo de compoñente sur collendo compoñente oeste á tarde.\nTemperatura do aire (°C) MINMAX 12° 21°\nO NOSO MAR: Vento do sur á mañá, do oeste á tarde e variable á noite, forza 3 a 4 á mañá, 2 a 3 á tarde e 1 a 2 á noite. Marusía á mañá, mar ovellado á tarde e mar rizado á noite. Marusía á mañá, mar ovellado á tarde e mar rizado á noite. Mar de fondo do noroeste á mañá e oeste á tarde e á noite, con ondas de 0.5 a 1.5 metros á mañá, 1 a 2 metros á tarde e 1.5 a 2.5 metros á noite.\nBaixamar 03:19 1.3 m\nPreamar 09:30 2.8 m\nBaixamar 15:22 1.4 m\nPreamar 21:46 3.0 m\nBaixamar 03:12 1.3 m\nPreamar 09:25 2.8 m\nBaixamar 15:17 1.5 m\nPreamar 21:40 3.0 m\nBaixamar 03:14 1.3 m\nPreamar 09:27 2.8 m\nBaixamar 15:19 1.4 m\nPreamar 21:44 3.0 m